KIChIK VA XUSUSIY TADBIRKORLIKNI RIVOJLANTIRIShNI RAG‘BATLANTIRISh BO‘YIChA RESPUBLIKA MUVOFIQLAShTIRUVChI KENGAShI FAOLIYATINI FAOLLAShTIRISh TO‘G‘RISIDA

Iqtisodiy islohotlarni yanada erkinlashtirish va chuqurlashtirishga doir vazifalardan kelib chiqqan holda kichik biznesni rivojlantirishni rag‘batlantirishni kuchaytirish, tadbirkorlar faoliyatini faollashtirish uchun zarur shart-sharoitlar yaratish, ularning qonuniy huquqlari va manfaatlarining ishonchli kafolatini ta’minlash, kichik va xususiy tadbirkorlarni qo‘llab-quvvatlash maqsadida Vazirlar Mahkamasi qaror qiladi: 
 1. O‘zbekiston Respublikasining Bosh vaziri O‘.T. Sultonovga Kichik va xususiy tadbirkorlikni rivojlantirishni rag‘batlantirish bo‘yicha respublika muvofiqlashtiruvchi kengashi faoliyatini sust tashkil etganligi ko‘rsatib o‘tilsin.
 4. Kichik va xususiy tadbirkorlikni rivojlantirishni rag‘batlantirish bo‘yicha respublika muvofiqlashtiruvchi kengashi o‘z faoliyatida e’tiborni quyidagi asosiy vazifalarni hal qilishga qaratsin:
 qonun hujjatlariga qat’iy rioya qilinishi ustidan monitoring o‘tkazish, tadbirkorlarning ular faoliyatiga hokimiyat va boshqaruv organlarining asossiz aralashuvidan ishonchli himoya qilinishini ta’minlash;
 tadbirkorlarga kredit va kichik kredit olishda ko‘maklashish, investitsiya loyihalari va takliflari tanlov asosida saralab olinishini ta’minlash;
 tadbirkorlarga moddiy-texnika resurslari olishda hamda ularning mahsulotlarini ichki va tashqi bozorlarda sotishda ko‘maklashish;
 kichik biznes korxonalarini rivojlantirish monitoringini amalga oshirish, mavjud muammolarni chuqur o‘rganish hamda tadbirkorlikning huquqiy kafolatlarini mustahkamlashga va uni rivojlantirishni rag‘batlantirishni kuchaytirishga yo‘naltirilgan qonun hujjatlari va me’yoriy hujjatlarni takomillashtirish yuzasidan takliflar ishlab chiqish;
 tadbirkorlar o‘rtasida axborot va tushuntirish ishlarini tashkil etish, kichik biznes uchun konsalting, lizing, sug‘urta xizmatlari va boshqa xizmatlar ko‘rsatish tizimini rivojlantirish;
 kichik biznes subyektlari uchun kadrlar tayyorlash va ularni qayta tayyorlash bo‘yicha bozor infratuzilmasi tashkilotlari faoliyatini muvofiqlashtirish.
 5. Kichik va xususiy tadbirkorlikni rivojlantirishni rag‘batlantirish bo‘yicha respublika muvofiqlashtiruvchi kengashi ishchi organi funksiyalarining tadbirkorlarni huquqiy himoya qilishga oid qismi O‘zbekiston Respublikasi Adliya vazirligiga yuklansin.
 6. Adliya vazirligi tuzilmasida Tadbirkorlar huquqlarini himoya qilish boshqarmasi, Qoraqalpog‘iston Respublikasi Adliya vazirligi, viloyatlar va Toshkent shahar adliya boshqarmalarida esa — tegishli bo‘limlar tashkil etilsin.
 8. Vazirlar Mahkamasining 1997-yil 28-fevraldagi 116-son qarori 5-bandining birinchi xatboshidagi “O‘zbekiston Respublikasining Bosh vaziri O‘.T. Sultonov boshchiligida” so‘zlari chiqarib tashlansin. 
 Vazirlar Mahkamasining 1998-yil 14-iyuldagi 335-f-son farmoyishi va Vazirlar Mahkamasining 1997-yil 27-martdagi 118-f-son farmoyishi 1-bandining birinchi xatboshi o‘z kuchini yo‘qotgan deb hisoblansin.
 9. Mazkur qarorning bajarilishini nazorat qilish Bosh vazirning birinchi o‘rinbosari, Respublika muvofiqlashtiruvchi kengashi raisi B.S. Hamidov zimmasiga yuklansin.